stanford-oval/wikipedia huggingface dataset:
Sexy and I Know It
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×12 | 840,000 |
| בלגיה (BEA) | זהב | 15,000 |
| קנדה (Music Canada) | פלטינה ×2 | 673,000 |
| דנמרק (IFPI Danmark) | פלטינה | 30,000 |
| גרמניה (BVMI) | פלטינה | 300,000 |
| איטליה (FIMI) | פלטינה | 30,000 |
| ניו זילנד (RMNZ) | פלטינה ×2 | 30,000 |
| ספרד (PROMUSICAE) | זהב | 20,000 |
| שוודיה (GLF) | פלטינה ×4 | 160,000 |
| שווייץ (IFPI Switzerland) | פלטינה ×2 | 60,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה ×8 | 6,400,000 |
הערות שוליים

↑  "Reviews > Singles > Dance/Electronic : LMFAO – Sexy and I Know It". Billboard. 123 (35): 29. 1 באוקטובר 2011. ISSN 0006-2510. {{cite journal}}:  (עזרה)
↑  סטפן קנדל גורדי, דייוויד ג'מאל ליסנבי, ארין בק, ג'ורג' מ. רוברטסאן, קנת' אוליבר
↑  "Music: Top 100 Songs - Billboard Hot 100 Chart". Billboard. נבדק ב-26 ביולי 2016. {{cite journal}}:  (עזרה)
↑  "Music: Top 100 Songs - Billboard Hot 100 Chart". Billboard. נבדק ב-26 ביולי 2016. {{cite journal}}:  (עזרה)
↑  "Latest Music News, Band, Artist, Musician & Music Video News". Billboard. 28 בדצמבר 2011. נבדק ב-2012-09-29. {{cite web}}:  (עזרה)
↑  "LMFAO - Sexy and I Know It". YouTube. 2011-11-12. נבדק ב-2012-09-29.
| --- | --- |
בקרת זהויות :  MusicBrainz release group: 5408d2ec-f4b0-44c1-88c0-adf658afd0aa
Z/VM

| --- | --- |
 מפתח:  IBM
 משפחה:  משפחת VM
 מודל קוד:  קוד סגור
 מחזור חיים:  אוקטובר 2000 – הווה (כ־24 שנים)
 גרסה אחרונה:  IBM z/VM V7.2 ב־18 בספטמבר 2020
 סוג רישיון:  קנייני
 מצב עבודה:  פעיל
 פלטפורמות:  Z/Architecture 
 אתר אינטרנט:  http://www.vm.ibm.com 
 
z/VM היא המערכת העדכנית במשפחת מערכות ההפעלה VM של IBM. מערכת ההפעלה VM של IBM היא מערכת ההפעלה הראשונה בתפיסה של מכונה וירטואלית, כבר בשנות ה-60 של המאה העשרים. מערכת הפעלה z/VM עובדת בסביבת מחשבי מיינפריים של חברת IBM. ניתן להריץ תחת המערכת מופעים של מערכות ההפעלה z/OS z/Linux ו z/VSE.
ראו גם

z/OS
z/VSE
VMWare
מכונה וירטואלית
Visual C++

| --- | --- |


צילום מסך של קוד המקור של המשחק Quake II ב-++Microsoft Visual C
 מפתח:  מיקרוסופט
 מחזור חיים:  פברואר 1994 – הווה (כ־30 שנה) 
 גרסה אחרונה:  14.38.33135 
 מערכת הפעלה:  חלונות
 נכתבה בשפות:  C++ 
 סוג רישיון:  תוכנה חינמית, תוכנה שיתופית 
 קטגוריה:  סביבת פיתוח משולבת
 אתר בית
 
Visual C++‎ היא סביבת פיתוח משולבת (IDE) שנוצרה עבור שפות התכנות C ו-C++‎ ותוכננה בידי מיקרוסופט. יש בה כלים לפיתוח ולניפוי שגיאות קוד של ++C, בייחוד קוד שנכתב עבור Microsoft Windows API, ה-DirectX API וסביבת העבודה .NET של מיקרוסופט. הסביבה היא חלק מויז'ואל סטודיו הכולל כלי פיתוח לשפות תכנות נוספות.
יכולות

++Visual C מתפארת בתכונות כמו צביעת מבנים תחביריים בעורך הקוד בצבעים שונים (syntax highlighting), השלמת קוד באופן אוטומטי (IntelliSense) ויכולות ניפוי שגיאות מתקדמות.
לדוגמה, סביבת הפיתוח מאפשרת ניסוי שגיאות מרחוק על מחשב נפרד על ידי הרצת הקוד שורה אחרי שורה.
יכולות ניפוי שגיאות מתקדמות נוספות הן האפשרות לקפוץ לכל שורה בקוד בזמן ניפוי שגיאה, עריכה של שורות והמשך ניפוי השגיאות בזמן ריצה (Edit and Continue) ללא צורך בבניית הפרויקט מחדש, ועוד.
סביבת ההידור והקישור נותן אפשרויות של Precompiled Headers, Incremental Link, Minumal Rebuild אשר מקצרות באופן משמעותי את זמני ההידור והקישור.
לקריאה נוספת

דייוויד קרוגלינסקי, סקוט ווינגו, ג'ורג' שפרד, המדריך השלם Visual C++ 6,אנגלית: מיקרוסופט פרס, עברית: הוצאת הוד עמי, בעריכת יצחק עמיהוד, 1998, 1,032 עמ'.
אוטו לימן פון זאנדרס

| --- | --- |

אוטו לימן פון זאנדרס
 לידה:  17 בפברואר 1855 סלופסק, ממלכת פרוסיה ממלכת פרוסיה (1803-1892)
 פטירה:  22 באוגוסט 1929 (בגיל 74) מינכן, רפובליקת ויימאר רפובליקת ויימאר
 מקום קבורה:  Alter Friedhof Darmstadt 
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1874–1918 (כ־44 שנים)
 דרגה:  גנרל חיל הפרשים
 תפקידים בשירות
 מפקד הדיוויזיה ה-22 מפקד הקורפוס ה-1   מפקד הארמייה העות'מאנית החמישית
 פעולות ומבצעים
 מלחמת העולם הראשונה
 עיטורים
 פור לה מריט
 
אוטו לימן פון זאנדרס (בגרמנית: Otto Liman von Sanders; ‏17 בפברואר 1855 – 22 באוגוסט 1929), היה גנרל ומצביא גרמני בתקופת מלחמת העולם הראשונה, שבין היתר היה היועץ הגרמני לאימפריה העות'מאנית.
ביוגרפיה > נעוריו ותחילת דרכו

אוטו לימאן נולד בסטולפ (לימים סלופסק, פולין) במחוז פומרניה בממלכת פרוסיה. הוא היה בנם של קרל לאונרד לימן ואשתו אמה לבית מיכאליס. קרל לימן היה איש עסקים משגשג, שרכש את האדנות על האחוזה של שווסין (לימים Świeszyno, פולין). אף על פי שמתועדים פרטים שונים על מוצאו האבהי של קרל לימן, מוסכם שאביו וסבו של אוטו נולדו למשפחה יהודית בשם ליפמן ולאחר מכן הוטבלו לנצרות.
בשנת 1874 הצטרף לצבא כצוער. הוא התקדם בדרגות עד שבשנת 1908 הוא קיבל דרגה של גנרל-מיור, ובשנת 1911 הוא הועלה לדרגה של גנרל-לויטננט ומונה למפקד הדיוויזיה ה-22, שהייתה מוצבת בקאסל. בשנת 1913 הוענק לפון זאנדרס תואר אצולה לרגל חגיגות 25 שנה לעליית הקייזר וילהלם השני לשלטון. באותה שנה הוא מונה לראש משלחת הצבא הגרמני לאימפריה העות'מאנית. בתפקידו ניסה לבצע רפורמות מודרניזציה בצבא העות'מאני.
ביוגרפיה > מלחמת העולם הראשונה

עם פרוץ מלחמת העולם הראשונה, ואחרי כמה מן המפלות המוקדמות בשדה הקרב, העות'מאנים איפשרו לקצינים הגרמנים לקחת חלק יותר משמעותי ומרכזי בפיקוד הצבא. פון זאנדרס מונה למפקד הארמייה החמישית בשנת 1915, ופיקד עליה בזמן קרב גליפולי, שבו הצליחו הכוחות הטורקים להדוף את הפלישה הצרפתית-בריטית. קרב זה נחשב להצלחה הגדולה ביותר של העות'מאנים במלחמה. על חלקו בניצחון פון זאנדרס עוטר בפור לה מריט עם עלי האלון, אחד העיטורים הגבוהים ביותר של האימפריה הגרמנית.
פון זאנדרס מונה למפקד הכוחות העות'מאנים בארץ ישראל בשנת 1918, בזמן זה הם כבר ספגו תבוסות מידיו של הצבא הבריטי בראשות גנרל אדמונד אלנבי, ולכן פון זאנדרס נקט מדיניות הגנתית של התבצרות והחזקה בשטח הנוכחי שבידי הכוחות העות'מאנים. למרות מאמציו, הכוחות העות'מאנים הובסו על ידי הצבא הבריטי בקרב מגידו, ונסוגו בסופו של דבר מארץ ישראל.
ביוגרפיה > לאחר המלחמה

עם תום המלחמה, פון זאנדרס נעצר במלטה ובילה שישה חודשים בכלא כחשוד בביצוע פשעי מלחמה, אולם לבסוף שוחרר בשנת 1919.עם חזרתו לגרמניה פרש מהצבא והתרכז בכתיבת זיכרונותיו, שהתפרסמו בשנת 1927.
בשנת 1929 נפטר בביתו שבמינכן.
אוטו רוגה

אוטו רוגה
אוטו רוגה (נורווגית: Otto Ruge; ‏ 9 בינואר 1882 - 15 באוגוסט 1961), איש צבא נורווגי שהיה מפקד צבא נורווגיה בזמן הפלישה הגרמנית לנורווגיה במלחמת העולם השנייה.
רוגה שכנע את הממשלה הנורווגית שיש להילחם בפולש הגרמני ולא לנקוט גישה תבוסתנית כפי שסברו מספר גנרלים בכירים אחרים בצבא נורווגיה. הוא קיבל את הפיקוד על הצבא הנורווגי ופעל להבסת הפולשים הגרמנים. המשימה לא הייתה פשוטה: הוא פיקד על צבא מגויס רק באופן חלקי; מרבית הערים הגדולות נפלו לידי הגרמנים כבר בתחילת המערכה; לגרמנים הייתה עליונות אווירית; והבריטים והצרפתים היו מוגבלים מאוד בסיוע שיכלו לשלוח.
רוגה קיווה שאם יעכב את הגרמנים בדרום נורווגיה, יוכלו בעלות הברית בינתיים לשלוח תגבורת, אולם התגבורת נחתה רחוק מדי מכדי שתוכל לעזור. הוא זכה בניצחון על הגרמנים בתחילת הקרבות על נרוויק (Battles of Narvik), אולם הניצחון היה זמני בלבד. כוחותיו של אדוארד דיטל הסתערו מהרי הצפון, וכוחותיו של רוגה הובסו. הממשלה הנורווגית והמלך נמלטו, אולם רוגה נותר בנורווגיה בניסיון להגיע למשא ומתן עם הגרמנים. הוא נלקח בשבי בידי כוחותיו של דיטל, ובילה את שארית המלחמה במאסר בגרמניה.
לאחר המלחמה חזר לנורווגיה והתמנה מחדש בשנת 1946 למפקד הצבא הנורווגי, אך התפטר שנתיים לאחר מכן. הוא נפטר ב-1961.
הערות שוליים

↑  General Otto Ruge, Historical-Military Museum in Toruń
| --- | --- |
בקרת זהויות :  BIBSYS: 90123544  GND: 129415634  ISNI: 0000 0000 2957 1334  LCCN: n91081347  SUDOC: 252238079  VIAF: 65085775   WorldCat (עם VIAF): 65085775 
ערך זה הוא קצרמרבנושא נורווגים ובנושא אנשי צבא. אתם מוזמנים לתרום לוויקיפדיה ו.
אביבה מונג'יו

| --- | --- |

 לידה:  6 בפברואר 1998 (בת 26) מרקהם, אונטריו, קנדה
 שם לידה:  אביבה קיארה מונג'יו
 שם במה:  Carys 
 מוקד פעילות:  קנדה 
 תקופת הפעילות:  מ-2016 
 מקום לימודים:  תיכון יוניונוויל 
 סוגה:  פופ
 כלי נגינה:  גיטרה 
 חברת תקליטים:  האחים וורנר קנדה
 פרופיל ב-IMDb
 
אביבה מונג'יו (באנגלית: Aviva Mongillo; נולדה ב-6 בפברואר 1998) הידועה גם בשם קאריס (באנגלית: Carys), היא זמרת ושחקנית קנדית. היא ידועה בתפקידיה כאליה קנדריק בסדרת הדרמה "בקסטייג'". לאחר ההצלחה של "Princesses Don't Cry", היא הוציאה את To Anyone Like Me ב-2 באוקטובר 2020, בהוצאת האחים וורנר קנדה.
בשנת 2023 חזרה עם הסינגלים "Recovering People Pleaser" ו-"Aquarius".
ביוגרפיה

אביבה קיארה מונג'יו, נולדה ב-6 בפברואר 1998 במרקהם, קנדה. היא נולדה למשפחה איטלקית, שלדבריה "תמיד תמכה" בחלומותיה. בגיל שבע היא נרשמה לשיעורי משחק, ואחריהם שיעורי שירה ושיעורי גיטרה. היא למדה בבית הספר התיכון יוניונוויל, והמשיכה את לימודיה בעת שהשתתפה בתוכנית "בקסטייג'". מונג'יו סבלה מחרדה מגיל צעיר.
קריירה

בזמן שלמדה בתיכון יוניונוויל, מונגיו פרסמה מספר שירים מקוריים בסאונדקלאוד. הם משכו את תשומת ליבו של מפיק מוזיקלי בטורונטו, שהזמין אותה לאולפן הקלטות, שם היא עבדה עם כותבי השירים, וחודש לאחר שהותה שם, הם הודיעו לה שהמוזיקה תשמש את פסקול הסדרה "בקסטייג'". הם אמרו לה שהיא צריכה לעבור אודישן לתפקיד בסדרה, והיא לוהקה לתפקיד אליה קנדריק. היא גילמה את התפקיד במשך שישים פרקים. ביוני 2016, מונג'יו הוציאה את סינגל הבכורה שלה, "Hype". הוא לווה בווידאו קליפ. ב-15 בספטמבר 2017 יצא מיני-אלבום הבכורה שלה, Songs About Boys. המיני-אלבום זכה לקידום ב-Family Channel, שאחראית על "בקסטייג'". ב-2017, היא הופיעה בסרט "אל תדבר עם איירין", סרט קומדיה קנדי.
בשנת 2018, מונג'יו החלה לגלם את התפקיד החוזר של ייניפר בתוכנית "אימהות עובדות". בשנת 2019, השתתפה בסרט "מה הסיכוי?" וגילמה גרסה מתבגרת של דמותה של שרליז ת'רון, וכן הופיעה בסרט Random Acts of Violence. מאוחר יותר ב-2019, היא החלה להופיע בשם הבמה קאריס, עם הסינגל "Bad Boy" שיצא ב-26 ביולי 2019. בחודש העוקב, "Princesses Don't Cry", שיר מתוך המיני-אלבום Songs About Boys, הפך ללהיט רדום בזכות חשיפה עולמית בטיקטוק. יותר מ-850,000 סרטונים נוצרו בשילוב השיר, אשר מאוחר יותר הופץ מחדש כסינגל בשם הבמה שלה. היא הצהירה שכשהשיר התחיל לצבור תאוצה, היא הייתה מבולבלת מכיוון שרצתה שקאריס תהיה דמות שהיא יכולה להרגיש "מורחקת ממנה", ולא רצתה להיראות כפגיעה. לאחר מכן, הצהירה שהיא אסירת תודה על ההזדמנות "להפוך לפגיעה" באמצעות המוזיקה שלה. הקליפ של "Princesses Don't Cry" פורסם ב-12 בנובמבר 2019. ביוני 2020, "No More" הופץ כסינגל הבא שלה, כשהוא מלווה בקליפ. ב-28 באוגוסט 2020, היא הוציאה את הסינגל "Crush", והכריזה שמיני-אלבום הבכורה שלה בתור קאריס, To Anyone Like Me, יופץ ב-2 באוקטובר 2020. עם יציאתו של To Anyone Like Me, השיר "When a Girl" פורסם כסינגל, עם קליפ נלווה.
דיסקוגרפיה > מיני-אלבומים

2017: Songs About Boys
2020: To Anyone Like Me
הערות שוליים

1 2  Aviva Mongillo | Actress, Music Department, Composer, IMDb (באנגלית אמריקאית)
↑  Aviva, Spotify
1 2  Markham young actors go Backstage in new Family Channel TV show, web.archive.org, ‏2016-08-12
1 2 3 4 5   rising | @CARYS | Presented By TD, סרטון בערוץ "CARYS", באתר יוטיוב (אורך: 12:59)
↑  Michael Malonepublished, Season Two of ‘Backstage’ Starts on Family Channel March 12, Broadcasting Cable, ‏2018-02-20 (באנגלית)
↑  Family Channel goes Backstage » Playback, web.archive.org, ‏2019-04-12
↑  Songs About Boys - Aviva | Songs, Reviews, Credits | AllMusic, web.archive.org, ‏2021-01-17
↑  Login • Instagram, web.archive.org, ‏2021-01-17
↑  Spirited Canadian comedy 'Don't Talk to Irene' tempers its sugar with just enough sour - Los Angeles Times, web.archive.org, ‏2019-06-26
↑  Interview with Backstage stars Aviva Mongillo and Josh Bogert - Celebrity Gossip and Movie News - Tribute.ca, web.archive.org, ‏2019-10-21
↑  Workin' Moms' Juno Rinaldi on Frankie's Quest for a Real Connection - The TV Junkies, web.archive.org, ‏2018-03-13
↑  "The Music of "Narls In Charge" (Episode 3x06) - Blog - Workin' Moms"
↑  Gabriella Geisinger, Long Shot release date, cast, plot, and more - All you need to know, Express.co.uk, ‏2019-03-15 (באנגלית)
↑  Random Acts of Violence Blu-ray, נבדק ב-2023-08-21
1 2  CARYS Drops Music Video For Viral Song ‘Princesses Don’t Cry’ | ETCanada.com, web.archive.org, ‏2021-01-17
↑  CARYS Drops 'Princesses Don't Cry' Music Video, web.archive.org, ‏2019-11-14
↑  CARYS Shares Video For ‘No More’ & It’s A Hauntingly Gorgeous Visual – Hollywood Life, web.archive.org, ‏2020-07-18
↑  CARYS Announces EP, Releases New Track 'Crush', web.archive.org, ‏2021-01-17
↑  CARYS Debuts 'Crush' and Announces Anyone Like Me EP, web.archive.org, ‏2020-09-27
↑  NEW MUSIC WE LOVE: CARYS’ “When A Girl”, web.archive.org, ‏2020-10-31
| --- | --- |
בקרת זהויות :  MusicBrainz: 2925f8ba-1804-4bf3-b7b8-d46208064138
אוטו רוסינג

| --- | --- |

 לידה:  9 במרץ 1967 (בן 57) נוק, גרינלנד 
 מדינה:  ממלכת דנמרק 
 http://www.ottorosing.com/
 פרופיל ב-IMDb
 
אוטו רוסינג (בדנית: Otto Rosing; נולד ב-9 במרץ 1967) הוא במאי קולנוע גרינלנדי-דני. הוא גדל באילוליסאט, גרינלנד, ומאוחר יותר התגורר בבירת גרינלנד נוק. כעת הוא גר ועובד בקופנהגן, דנמרק. בשיתוף פעולה עם מפיק הסרטים מיקיסוק ה. לינגה, אוטו רוסינג וטורבן בק ביימו את הסרט העלילתי הבינלאומי הראשון של גרינלנד "Nuummioq". זה היה הסרט הגרנלנדי הראשון שהוגש לפרס האוסקר לסרט הזר הטוב ביותר, אך הוא לא הגיע לרשימה הקצרה הסופית.
אחיו הצעיר של אוטו רוסינג לארס רוסינג מגלם את הגיבור מאליק ב-"Nuummioq". אוטו רוסינג ביים גם את הסרט התיעודי "The Eternal flight" דיוקן של האמן ינס רוסינג.
הערות שוליים

↑  "65 Countries Enter Race for 2010 Foreign Language Film Oscar". oscars.org. נבדק ב-2010-10-16.
↑  "9 Foreign Language Films Continue to Oscar Race". oscars.org. נבדק ב-2011-01-19.
Vitalogy

Vitalogy הוא אלבום האולפן השלישי של להקת פרל ג'אם שיצא בדצמבר 1994. האלבום כונה אלבום קונספט על ידי חלק מהמבקרים, והוא מתואר רבות כאלבום ייחודי ואף משונה, בגלל הטקסטים הביזאריים ברובם והמוזיקה הניסיונית שלו.
האלבום זכה למועמדות לפרס גראמי לאלבום השנה.
סקירה כללית

האלבום, יצא בפורמט המזכיר ספר רפואה עתיק. החוברת המצורפת אליו מכילה דיונים בנושאי רפואה ואיכות חיים, המבוססים על ספר בעל אותו השם מתחילת המאה העשרים שאדי ודר מצא במכירת חצר. הוא יצא בתחילה בפורמט של תקליט ויניל והפך לתקליט הוויניל הראשון מאז המצאת התקליטור שנכלל ברשימת האלבומים הנמכרים (הגיע למקום ה-55). בפורמט של תקליטור, האלבום הגיע למקום הראשון במצעד מכירות האלבומים של בילבורד.
מילות השיר "Whipping" מודפסות מעל עצומה נגד הפלות המיועדת לביל קלינטון. רבים מאמינים כי השיר "Immortality" מתאר את סצנת התאבדותו של קורט קוביין ("כתב משורבט ומתמוסס, קופסת סיגרים על הרצפה") למרות שוודר עצמו הכחיש זאת והשיר בוצע בגרסאות שונות בהופעות עוד לפני מותו של קוביין. שירים רבים אחרים באלבום עוסקים במרומז בלחצים הנובעים מתהילה ומאובדן של פרטיות.
השיר "Corduroy" הפך ללהיט בקרב המעריצים, והוא מבוצע כמעט בכל הופעה. השיר "Spin the Black Circle" ("סובבו את העיגול השחור") העניק לפרל ג'אם את פרס גראמי היחיד בו זכתה מעולם, על שיר ההארד רוק הטוב ביותר לשנת 1996. השיר מתחיל בנגינה מהירה ועוצמתית של גיטרה אחת, שאליה מצטרפת גיטרה נוספת, ואז ודר מתחיל לשיר בצרחות ובסגנון "גראולינג" עד לסוף השיר. לדבריו של ודר השיר מושפע מאהבתם של חברי הלהקה לתקליטי ויניל, אך רבים מאמינים ששיר זה ושירים נוספים באלבום עוסקים בהתמכרות לסמים.
את השיר "Better Man" כתב ודר על אביו החורג, במספר הופעות חיות נשמע ודר אומר "שיר זה מוקדש לממזר שנשא לאשה את אימי". לאחר שאביו הביולוגי נפטר אימו של ודר נישאה בשנית, וודר האמין שהיא עשתה זאת משיקולים כלכליים בלבד ופחדה לעזוב את בעלה כאשר הוא החל להיות אלים כלפיה.
הרצועה "Hey Foxymophandlemama, That's Me" החותמת את האלבום הוא לדעת רבים הביזארית ביותר בקטלוג של פרל ג'אם. היא מורכב בעיקר מפידבקים מעוותים, תיפופים קלים, ולולאות מעוותות של הקלטות של מטופלים אמיתיים בבית חולים פסיכיאטרי. השיר הוא הארוך ביותר באלבום ותורם לאווירה הניסיונית השולטת בו.
רשימת השירים

כל השירים נכתבו על ידי פרל ג'אם, אלא אם כן צוין אחרת:
Sexy Bitch

Sexy Bitch (בעברית: כלבה סקסית) (ידוע בשם Sexy Chick בגרסה המצונזרת) הוא שיר של הדי ג'יי הצרפתי דייוויד גטה בשיתוף הזמר אייקון מתוך אלבומו הרביעי של גטה. השיר יצא כסינגל השני מתוך אלבום זה על ידי וירג'ין רקורדס ו-EMI. השיר זכה להשמעות בתחנות רדיו רבות, גם בתחנות רדיו שאינן מנגנות מוזיקה אלקטרונית ובכך הפך השיר ללהיט ענק.
הוא נכתב על ידי אליאון תיאם, גטה עצמו, ז'אן קלוד סינדרס וסנדי וי והופק על ידי גטה עצמו. השיר הוקלט לראשונה לאחר שגטה ואייקון נפגשו במהלך מופע. מבחינה לירית השיר עוסק בהתאהבות של גבר בבחורה ומכיל מילים בעלות אופן מיני. השיר קיבל ביקורות מעורבות מהמבקרים. בביקורות החיוביות שיבחו את הפקת השיר.
השיר הפך ללהיט ענק בעולם כאשר הגיע למקום הראשון ב-12 מדינות ולחמישייה הפותחת ב-17 מדינות. בנוסף השיר הגיע למעמד פלטינה או יותר ב-11 מדינות. בארצות הברית זה הפך לשיר הנמכר ביותר שלה כאשר מכר 3.5 מיליון עותקים ובנוסף הגיע למקום החמישי במדינה ונהיה לשיר הראשון שלו להגיע להישג זה. הקליפ לשיר מציג מסיבה שנעשית באחוזה.
מחלוקת

מספר חודשים לאחר יציאת הקליפ קבוצות בודהיסטיות מסרי לנקה מצאו את הקליפ כפוגעני בשל העובדה כי פסל הבודהה נמצא כמה פעמים לאורך הקליפ. באותה תקופה אייקון אשר לקח חלק בקליפ היה אמור להופיע במדינה. בעקבות כך החלו להתעורר מחאות שקוראות לבטל את הופעתו ובסופו של דבר כניסתו למדינה נאסרה. בתגובה לכך אייקון אמר: "לא הייתי מודע לכך שהפסל הופיע בקליפ עד עכשיו. לעולם לא פגעתי או חיללתי את דתו של אדם אחר או את אמונותיו הדתיות... אני בעצמי איש רוחני אז אני יכול להבין למה הם נעלבו אבל אלימות היא אינה הפתרון ונפגעתי מכך.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×5 | 350,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה | 30,000 |
| קנדה (Music Canada) | זהב | 40,000 |
| דנמרק (IFPI Denmark) | זהב | 15,000 |
| פינלנד (Musiikkituottajat) | זהב | 6,735 |
| צרפת (SNEP) | יהלום | 400,000 |
| גרמניה (BVMI) | פלטינה | 300,000 |
| איטליה (FIMI) | פלטינה | 30,000 |
| ניו זילנד (RMNZ) | פלטינה ×2 | 30,000 |
| ספרד (PROMUSICAE) | פלטינה | 40,000 |
| שווייץ (IFPI Switzerland) | פלטינה ×4 | 120,000 |
| בריטניה (BPI) | פלטינה ×2 | 772,000 |
| ארצות הברית (RIAA) | פלטינה ×3 | 3,507,000 |
Z/Architecture

z/Architecture הוא שם כולל למחשבי מיינפריים של IBM התומכים בכתובות של 64 סיביות. שמות כל סדרות המחשבים הנכללות ב z/Architecture נקראות סדרות z ושם כל מודל מתחיל באות זו. סדרת המחשבים הראשונה בארכיטקטורה זו, 900 zSeries Model, יצא לשוק בסוף שנת 2000. בסדרה היו 42 דגמים. 
 הסדרות שבאו אחרי זה סדרה זו היו (בסדר כרונולוגי):
z800 דגמים דומים לדגמי ה 900 המיועדים למתקנים קטנים יותר
z990
z890 דגמים דומים לדגמי ה 990 המיועדים למתקנים קטנים יותר
z9 שהוכרזה ביולי 2005.
z10
IBM zEnterprise System שהוכרזה ביולי 2010.
מחשבים הפועלים ב z/Architecture מריצים את מערכות ההפעלה של IBM המיועדות למיינפריים:  z/VM ,z/VSE, z/OS ו  z/TPF וכן היסב לארכיטקטורה של לינוקס.
ראו גם

IBM System/360
הערות שוליים

↑  "IBM Server zSeries 900 Technical Guide", September 2002, IBM
אבנייר

| --- | --- |
 בימוי:  הלל ראטה
 הופק בידי:  הילה קצין
 תסריט:  הלל ראטה
 עריכה:  הלל ראטה
 שחקנים ראשיים:  טובה ורובל מאיה ארבל
 מוזיקה:  שחר פאלק
 צילום:  ענר טאוסיג
 מדינה:  ישראל ישראל
 משך הקרנה:  11 דקות
 שפת הסרט:  עברית 
 דף הסרט ב־IMDb
 
אבנייר הוא סרט קצר ישראלי משנת 2017, שבויים בידי הלל ראטה במסגרת לימודיו בבית הספר לקולנוע ולטלוויזיה מעלה. הסרט הוקרן במספר פסטיבלים, וזכה בפרס איריס לסרט קצר לשנת 2017. הסרט הוקרן במספר פסטיבלים, ביניהם פסטיבל קרדיף לקולנוע, פסטיבל TLV PRIDE 2017 (בו זכה בפרס ראשון) ופסטיבל סרטי הלהט"ב ה-32 של קונטיקט.
תקציר העלילה

לאה, בחורה חרדייה, קובעת להפגש עם אח שלה, אותו לא ראתה שנים, במקום בו נהגו לשחק כשהיו ילדים. כשהיא מגיעה למקום המפגש היא מגלה כי אחיה כבר אינו מי שהיה ועכשיו עליה להחליט האם לקבל אותו או לא.
הערות שוליים

1 2  אבנייר, באתר מעלה, בית הספר לקולנוע
↑  Paperock, Iris Prize (באנגלית בריטית)
↑  הסרטים הזוכים 2017 | TLVFest
ערך זה הוא קצרמרבנושא סרטים ישראליים. אתם מוזמנים לתרום לוויקיפדיה ו.
Z39.50

Z39.50 הוא תקן בינלאומי של פרוטוקול תקשורת שרת-לקוח, לשכבת היישום המשמש לחיפוש ואחזור מידע ממסד נתונים מעל רשת תקשורת ב TCP/IP. הוא מכוסה על ידי תקן ANSI/NISO Z39.50, ותקן ISO 23950. המתחזק הרשמי של התקן היא הסוכנות האמריקאית "ספריית הקונגרס".
Z39.50 נמצא בשימוש נרחב בספריות גדולות מקוונות, לעיתים קרובות מוטמע במערכות ספרייה משולבות ותוכנות של ניהול רשומות ביבליוגרפיות. חיפושים בין-ספרייתיים הם לעיתים קרובות מיושמים עם שאילתות המבוססות Z39.50.
עבודה על פרוטוקול Z39.50 החלה בשנות ה-1970, ועודכנה עם גרסאות ב-1988, 1992, 1995 ו-2003. שפת השאילתות הנפוצה CQL (ראשי תיבות של: Contextual Query Language, נקראה בעבר Common Query Language) מבוססת על הסמנטיקה של Z39.50.
ניהול חומת האש

Z39.50 משתמש בפורט IP הרשום 210 (מתוך רשימת ה Well known ports). בפועל רוב השרתים אמנם משתמשים בפורט 210, אך, יש גם עשרות פורטים אחרים בשימוש ברחבי העולם על ידי Z39.50 (למשל 2100, 2200, 2210, 2213, 3520, או במקרה אחד, יציאות 2101 ומעלה עבור בסיסי נתונים שונים).
הערשות שוליים

↑  CQL: the Contextual Query Language: Specifications SRU: Search/Retrieval via URL, Standards, Library of Congress
↑  "Library of Congress Z39.50 Firewall Information".
↑  "IANA Port and Protocol Registry".
Z1

שחזור של Z1
Z1 היה מחשב מכני שנבנה על ידי קונראד צוזה בשנת 1937. היה זה מחשבון מכני אלקטרוני בעל יכולת תכנות מוגבלת. קריאת הפקודות התבצעה מסרט מנוקב. שחזור של מכונה זו מוצג כיום ב Deutsches Technikmuseum Berlin.
המכונה הייתה במהותה מחבר ומחסר בשיטת הנקודה הצפה. היא עשתה שימוש ב-22 סיביות ובלוגיקת בקרה שהפכה אותה לתומכת פעולות מורכבות כגון כפל (על ידי פעולות חיבור חוזרות) וחילוק (על ידי פעולות חיסור חוזרות).
Z1 היה הראשון בסדרה של מחשבים שתוכננו על ידי קונראד צוזה. Z2 ו-Z3 היו מחשבים עוקבים שהתבססו על רעיונות זהים לאלו של Z1.
המחשב הכיל זיכרון בן 64 מילים. פעולות כתיבה לזיכרון וקריאה מתוכו התבצעו על ידי כרטיסי הניקוב ויחידת הבקרה. 
הזיכרון המכני היה בעל תכן ייחודי והומצא על ידי קונראד צוזה בשנת 1936. המכונה הייתה מסוגלת לבצע רק פעולות שנקראו מכרטיסים מנוקבים כך שהתוכנית עצמה לא נטענה לזיכרון.
מפרט חומרה

זיכרון: 176 בתים (64 מילים בנות 22 ביטים)
מהירות שעון: 1 הרץ
רגיסטרים: שני רגיסטרים בני 22 ביט כל אחד בשיטת הנקודה הצפה.
ראו גם

Z2
Z3
Z4
Z22
Tanırım İntiharı

"Tanırım İntiharı" (באנגלית: "I Recognize the Suicide"; בעברית: "אֲנִי מְזַהָה אֶת הַהִתְאַבְּדוּת") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-28 באוקטובר 2022, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב, הולחן והופק על ידי טילקי.
השיר הגיע למקום ה-12 בטורקיה טופ 40.
רקע וכתיבה

השיר נכתב, הולחן והופק על ידי אליינה טילקי. "Tanırım İntiharı" הוא מעין שיר פנייה של טילקי לבחור מסוים, שיחסם אינם מתוארים במדויק. היא מדברת על כך שהיא מזהה התאבדות אפשרית ומוסיפה שהיא תעשה כל שביכולתה כדי למנוע זאת. בחלק מסוים בשיר, היא מציינת ”נפלנו קורבן לאשלייה” ומתארת את הכאב והייאוש שלה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הנלווה של "Tanırım İntiharı" הועלה לערוץ היוטיוב של אליינה טילקי ב-28 באוקטובר 2022, ביום צאתו של השיר כסינגל. בתחילתו, ניתן לראות את טילקי עומדת לבדה בתחנת דלק באמצע הלילה, כשהיא אוחזת בטלפון חכם. סצנות שונות בהן היא רצה ברחבי העיר משולבות גם כן. לבסוף, היא מגיע לבית החולים.
נכון לאוגוסט 2023 עומד מונה הצפיות של הקליפ על למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  טורקיה | רדיומוניטור טורקיה | 6 |  |
|  טורקיה | טורקיה טופ 40 | 12 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 28 באוקטובר 2022 | הזרמת מוזיקה • הורדה דיגיטלית | DMC |  |
הערות שוליים

1 2 3 4 5  Aleyna Tilki – Tanırım İntiharı, נבדק ב-2023-08-27
↑  Tanirim İntihari by Aleyna Tilki from Turkey, Popnable.com (באנגלית)
1 2  Aleyna Tilki - Tanırım İntiharı lyrics + English translation, lyricstranslate.com (באנגלית)
↑  Tanırım İntiharı, 2022-10-28, נבדק ב-2023-08-27
1 2 3 4  Aleyna Tilki - Tanırım İntiharı, נבדק ב-2023-08-27
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |
We Demand Rally

מפגינים בעצרת, 28 באוגוסט 1971
We Demand Rally הייתה העצרת הגדולה הראשונה למען זכויות להט"ב בקנדה, שהתקיימה ב-28 באוגוסט 1971 באוטווה, ואורגנה על ידי קבוצות הלהט"ב Toronto Gay Action והאיגוד הקהילתי ההומופילי של טורונטו (אנ'). באותו זמן, התקיימה עצרת מקבילה בוונקובר שאורגנה בסולידריות עם העצרת על ידי קבוצת הלהט"ב Gay Alliance Toward Equality (אנ'). העצרת ממלאת חלק חשוב בהיסטוריה של זכויות להט"ב בקנדה, כמו כן בהיסטוריה של הפמיניזם בקנדה.